בישוף אדום צפוני

בישוף אדום צפוני (שם מדעי: Euplectes franciscanus) הוא מין של ציפור קטנה ממשפחת האורגיים מהסוג שזרן המצוי באפריקה. הוא קרוב של המין בישוף אדום דרומי (Euplectes orix) ובעבר היה נחשב תת-מין שלו.

אורכו של הבישוף 13–15 ס"מ כשהזכרים יותר גדולים מהנקבות. זהו מין עם דו-צורתיות זוויגית והזכרים מקושטים הרבה יותר מהנקבות החומות הדהויות וצבעם אדמוני עד אדום בוהק כשראשם ובטנם וכן חזם שחורים.

זהו עוף הנפוץ ברחבי הסוואנות של אפריקה מדרום מדבר סהרה עד לחגורת קו המשווה האפריקני וניזון מזרעים וכמה חרקים. האדם הפיץ עוף זה לאזורים נוספים כמו האיים הקריביים, קליפורניה וטקסס.

ציפור זו פוליגמית וטריטוריאלית והזכרים יתקפו כל מסיג גבול באגרסיביות. הם קוראים לנקבה על אלומות של עשב ומקפצים סביבה. הנקבות מכינות קן כדורי ומטילות בתוכו 2–4 ביצים. לעיתים קוקיית דידריק נטפלת למין זה וכך עוד כמה מיני קוקיות.

קישורים חיצוניים

הערות שוליים 

אורגיים
בנין: עופות
גמביה: עופות
עופות הסוואנה האפריקנית